Usvojen plan za predaju vlasti u Avganistanu
Tokom današnjih razgovora ministri NATO-a i američka državna sekretarka Klinton, usvojii uslove za prenos vlasti Avganistancima
Ministri spoljnih poslova NATO-a, na sastanku u glavnom gradu Estonije, Talinu, složili su se da ove godine počnu predaju kontrole Avganistana vladi te zemlje. Tokom današnjih razgovora ministri, uključujući američku državnu sekretarku Hilari Klinton, usvojili su uslove za prenos vlasti. Generalni sekretar NATO-a, Anders Fog Rasmusen, rekao je da su glavni ciljevi NATO-a u ovoj godini pomaganje avganistanskoj vladi da sprovodi svoj suverenitet. On je rekao da gradjani Avganistana i zemalja čiji vojnici su u Avganistanu zahtevaju vidljivi napredak u tom smeru. Takodje je ukazao da će za tu strategiju NATO-a biti traženo odobrenje vlade u Kabulu pre nego što bude počela da se sprovodi. Sekretarka Hilari Klinton je upozorila da će Taliban i ubuduće ostati jedna od pretnji u Avganistanu. Ona je rekla da NATO radi na osnivanju lokalnih snaga bezbednosti sposobnih da zaštite gradjane i uspostave osećaj sigurnosti. NATO u Avganistanu ima oko 80 hiljada vojnika iz više od 40 zemalja.